**Ministru kabineta noteikumu projekta „Valsts tehniskās uzraudzības aģentūras nolikums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts ”Valsts tehniskās uzraudzības aģentūras nolikums” (turpmāk – noteikumu projekts) precizē un aktualizē Valsts tehniskās uzraudzības aģentūras (turpmāk – aģentūra) funkcijas, uzdevumus un tiesības. Turklāt, lai nedublētu Valsts pārvaldes iekārtas likumu un Valsts civildienesta likumu, atšķirībā no spēkā esošajiem Ministru kabineta 2012. gada 18. decembra noteikumiem Nr. 937 „Valsts tehniskās uzraudzības aģentūras nolikums” (turpmāk – noteikumi Nr. 937) noteikumu projektā nav ietverta nodaļa, kas paredz aģentūras amatpersonu kompetenci.Noteikumu projekts stāsies spēkā nākamajā dienā pēc tā izsludināšanas oficiālajā izdevumā „Latvijas Vēstnesis”.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva.Valsts pārvaldes iekārtas likuma 16. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošajos noteikumos Nr. 937 ir norādītas funkcijas, uzdevumi un tiesības, kas ir jāprecizē, lai tie atbilstu regulējumam citos ārējos normatīvajos aktos, kas regulē aģentūras darbību, tāpēc nepieciešams izstrādāt noteikumu projektu. Noteikumu projektā precizētas aģentūras funkcijas, uzdevumi un tiesības, lai to redakcija atbilstu citos normatīvajos aktos, kā Ceļu satiksmes likumā un uz tā pamata izdotajos Ministru kabineta noteikumos, Eiropas Parlamenta un Padomes 2013. gada 5. februāra Regulā (ES) Nr. 167/2013 par lauksaimniecības un mežsaimniecības transportlīdzekļu apstiprināšanu un tirgus uzraudzību, kā arī Valsts informācijas sistēmu likumā lietotajiem terminiem. Proti, Ministru kabineta 2017. gada 6. jūnija noteikumos Nr. 313 “Traktortehnikas un tās piekabes reģistrācijas noteikumi” ir noteikts, ka aģentūra reģistrē un noņem no uzskaites traktortehniku un tās piekabes, salīdzina tehniskos datus, kā arī traktortehnikas un tās piekabes īpašnieka, valdītāja vai turētāja datus un reģistrē tehnisko datu maiņu un reģistrācijas apliecības un numura zīmes maiņu. Skatīt noteikumu projekta 3.1., 4.1., 4.3. un 4.4. apakšpunktu.Ministru kabineta 2009. gada 13. janvāra noteikumos Nr. 30 “Noteikumi par traktortehnikas un tās piekabju valsts tehnisko apskati un tehnisko kontroli uz ceļiem” noteikts, ka aģentūra veic traktortehnikas un tās piekabju valsts tehnisko apskati un tehnisko kontroli uz ceļiem. Skatīt noteikumu projekta 3.2. apakšpunktu.Ministru kabineta 2007. gada 18. decembra noteikumi Nr.897 “Noteikumi par traktortehnikas, tās piekabju un numurēto agregātu tirdzniecības vietas reģistrācijas kārtību un tirdzniecības prasībām, kā arī tirdzniecības valsts reģistrācijas numura zīmju izmantošanas kārtību” noteic, ka aģentūra reģistrē komersanta tirdzniecības vietu valsts informācijas sistēmā vai izslēdz no tās. Skatīt noteikumu projekta 4.20. apakšpunktu. Ministru kabineta 2018. gada 11. septembra noteikumos Nr. 581 “Noteikumi par prasībām komersantiem, izglītības iestādēm un speciālistiem, kuri nodrošina traktortehnikas vadītāju apmācību, traktortehnikas vadītāju apmācības programmām, kā arī apmācības procesa kontroles kārtību” noteikts, ka aģentūra piešķir, aptur vai atņem mācību kartes izglītības iestādēm un komersantiem, kas nodrošina traktortehnikas vadītāju apmācību. Skatīt noteikumu projekta 4.14. apakšpunktu. Savukārt Eiropas Parlamenta un Padomes 2013. gada 5. februāra Regulā (ES) Nr. 167/2013 par lauksaimniecības un mežsaimniecības transportlīdzekļu apstiprināšanu un tirgus uzraudzību noteiktas tādas transportlīdzekļu kategorijas kā riteņtraktori, kāpurķēžu traktori, piekabes un maināmās velkamās iekārtas, tāpēc noteikumu projekts papildināts ar terminu „maināma velkama iekārta”.Ar šiem grozījumiem noteikumu projektā izmantotie termini tiks saskaņoti ar terminiem, kuri lietoti citos ārējos normatīvajos aktos, kas skar aģentūras darbību, lai būtu vienota un skaidra izpratne par aģentūras funkcijām, uzdevumiem un tiesībām.Spēkā esošajā noteikumu Nr. 937 redakcijā pie aģentūras tiesībām ir norādīta daļa darbību, kas uzskatāmas par aģentūras uzdevumiem. Piemēram, noformēt un izdot traktortehnikas un tās piekabju īpašumtiesības apliecinošus dokumentus (apliecības) ir aģentūras uzdevums, kas noteikts ar Ministru kabineta 2017. gada 6. jūnija noteikumu Nr. 313 „Traktortehnikas un tās piekabes reģistrācijas noteikumi” 6. punktu. Noteikumu projekts neparedz svītrot nevienu no noteikumu Nr. 937 6. punktā paredzētajām aģentūras tiesībām, bet daļa no aģentūras uzdevumiem, kas noteikumu Nr. 937 6. punkta redakcijā ir formulēti kā aģentūras tiesības, atbilstoši to patiesajam saturam un nozīmei tiek ietverti noteikumu projekta 4. punktā, kas paredz aģentūras uzdevumus. Tādējādi noteikumu projekts novērš iepriekšminētās noteikumu Nr. 937 regulējuma nepilnības. Noteikumu projektā paredzēta norma, kas piešķir aģentūrai tiesības atbilstoši kompetencei sadarboties ar citu valstu iestādēm, starpvalstu vai starptautiskajām organizācijām, tostarp slēgt starptautiskās sadarbības līgumus. Skatīt noteikumu projekta 5.6. apakšpunktu.**Informācija par aģentūras funkcijām un no tām izrietošajiem aģentūras uzdevumiem.**1. No funkcijas traktortehnikas, tās piekabes un maināmās velkamās iekārtas reģistrācija izriet šādi uzdevumi:1.1. salīdzināt traktortehnikas, tās piekabes un maināmās velkamās iekārtas tehniskos datus;1.2. reģistrēt traktortehnikas, tās piekabes un maināmās velkamās iekārtas īpašnieka maiņu;1.3. reģistrēt traktortehnikas, tās piekabes vai maināmās velkamās iekārtas īpašnieka, valdītāja vai turētāja datu, kā arī tehnisko datu maiņu;1.4. reģistrēt reģistrācijas apliecības un numura zīmes maiņu;1.5. noņemt no uzskaites traktortehniku, tās piekabi un maināmo velkamo iekārtu;1.6. izsniegt traktortehnikas vai tās piekabes reģistrācijas apliecības;1.7. izsniegt traktortehnikas vai tās piekabes tranzīta numura apliecības;1.8. izsniegt speciālās traktortehnikas reģistrācijas apliecības;1.9. izsniegt traktortehnikas un tās piekabes valsts reģistrācijas numura zīmes.2. No funkcijas traktortehnikas, tās piekabes un maināmās velkamās iekārtas valsts tehniskā apskate un tehniskā stāvokļa kontrole uz ceļiem izriet šādi uzdevumi:2.1. izsniegt traktortehnikas, tās piekabes un maināmās velkamās iekārtas tehniskās apskates talonus un uzlīmes;2.2. nodrošināt informācijas apriti obligātās transportlīdzekļu (traktortehnikas) vadītāju civiltiesiskās atbildības apdrošināšanas jomā;2.3. atbilstoši kompetencei sadarboties ar valsts un pašvaldību institūcijām, nevalstiskajām organizācijām, fiziskajām un juridiskajām personām.3. No funkcijas traktortehnikas, tās piekabes un maināmās velkamās iekārtas tirdzniecības vietas kontrole un tirgus uzraudzība izriet šādi uzdevumi:3.1. reģistrēt komersanta tirdzniecības vietu valsts informācijas sistēmā vai izslēgt no tās;3.2. noformēt un izsniegt tirdzniecības vietas reģistrācijas apliecību komersantiem, kas vēlas nodarboties ar traktortehnikas, tās piekabju un numurēto agregātu tirdzniecību;3.3. izsniegt komersantam tirdzniecības numura zīmes un tirdzniecības numura apliecības;3.4. veikt dokumentu pārbaudes traktortehnikai, tās piekabei un maināmai velkamai iekārtai, kurai ir piešķirts tipa apstiprinājums;3.5. traktortehnikas tehniskās atbilstības novērtēšanas jomā veikt pasākumus valsts, starptautisko projektu un programmu īstenošanas kontrolē.4. No funkcijas traktortehnikas vadītāju apmācības procesa kontrole izriet šādi uzdevumi:4.1. pārbaudīt traktortehnikas vadītāju sagatavošanas mācību iestāžu materiālās bāzes un tehniskā nodrošinājuma atbilstību normatīvajos aktos noteiktajām prasībām; 4.2. nodrošināt traktortehnikas praktiskās apmācības instruktoru apmācību un atestāciju;4.3. piešķirt, apturēt vai atņemt mācību kartes izglītības iestādēm un komersantiem, kas nodarbojas ar traktortehnikas vadītāju apmācību;4.4. piešķirt un anulēt traktortehnikas vadītāju un praktiskās apmācības instruktoru apliecības;4.5. veikt zināšanu un prasmju pārbaudi (eksamināciju) personām, kuras pretendē iegūt traktortehnikas vadītāja tiesības;4.6. izsniegt, atjaunot un apmainīt traktortehnikas braukšanas mācību atļaujas;5. No funkcijas traktortehnikas vadīšanas tiesību piešķiršana, atjaunošana un anulēšana izriet šādi uzdevumi;5.1. izsniegt, apmainīt un atjaunot traktortehnikas vadītāju apliecības;5.2. normatīvajos aktos noteiktajos gadījumos iznīcināt traktortehnikas vadītāja apliecības;6. No funkcijas valsts informācijas sistēmas “Traktortehnikas un tās vadītāju valsts informatīvā sistēma” (turpmāk – valsts informācijas sistēma) attīstīšana un uzturēšana izriet šādi uzdevumi:6.1. valsts informācijas sistēmā reģistrēt un dzēst atsavināšanas, reģistrācijas un citus aizliegumus, kā arī komercķīlas atzīmi traktortehnikai, tās piekabei vai maināmai velkamai iekārtai;6.2. nodrošināt valsts informācijas sistēmas sadarbspēju ar citām valsts informācijas sistēmām;6.3. sagatavot un sniegt informāciju no valsts informācijas sistēmas normatīvajos aktos noteiktajā apjomā un kārtībā.7. No funkcijas sabiedrības iepazīstināšana ar lauksaimniecības nozares attīstības vēsturi un kultūrvēsturiskā mantojuma saglabāšana izriet šādi uzdevumi:7.1. uzkrāt, dokumentēt un saglabāt kultūrvēsturiskus materiālus par Latvijas lauksaimniecības nozari un ievērojamiem lauksaimniecības darbiniekiem;7.2. nodrošināt aģentūras struktūrvienību – Latvijas Lauksaimniecības muzeja un Kārļa Ulmaņa piemiņas muzeja "Pikšas" (turpmāk – muzeji) – darbību un lauksaimniecības kultūrvēsturisko priekšmetu (turpmāk – muzeju krājums) atbilstošu uzturēšanu, uzskaiti un pārvaldību;7.3. veikt pētniecības un izglītojošo darbu par lauksaimniecības nozari un tās attīstības vēsturi;7.4. pilnveidot un izmantot muzeju krājumu atbilstoši normatīvajiem aktiem par muzeju krājuma veidošanu;7.5. nodrošināt muzeju krājuma pieejamību sabiedrībai, izglītot sabiedrību un popularizēt lauksaimniecības nozari, izmantojot muzeju krājumu;7.6. sagatavot, iekārtot un uzturēt muzeju pastāvīgās ekspozīcijas un izstādes par lauksaimniecības tēmām;7.7. veidot muzeju krājumu par izciliem lauksaimniecības nozares darbiniekiem un viņu ieguldījumu;7.8. sagatavot un vadīt ekskursijas muzejos, sniegt ar muzeju darbību saistītas konsultācijas, lasīt lekcijas un rīkot publiskus pasākumus.Tā kā Valsts pārvaldes iekārtas likuma 16. pants paredz, ka nolikumā norāda tikai iestādes funkcijas, uzdevumus un kompetenci, iestādes nolikumā nav noteikta amatpersonu kompetence. Aģentūras direktora kompetence jau ir detalizēti noteikta Valsts pārvaldes iekārtas likumā, Valsts civildienesta likumā un citos ārējos normatīvajos aktos.Ievērojot minēto un to, ka nolikumā nav iespējams pilnīgi atspoguļot un nav nepieciešams dublēt amatpersonu kompetenci, jaunajā nolikuma redakcijā nav ietvertas normas, kas noteic aģentūras direktora kompetenci.Ievērojot Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 140. punktu, ir sagatavots jauns noteikumu projekts, jo grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Valsts tehniskās uzraudzības aģentūra |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā, Valsts tehniskās uzraudzības aģentūras darbinieki |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Informācija par noteikumu projektu tika ievietota Ministru kabineta tīmekļvietnes sadaļā „Sabiedrības līdzdalība” un Zemkopības ministrijas tīmekļvietnes sadaļā „Sabiedrības līdzdalība” no 02.10.2019. līdz 16.10.2019.<http://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2012-?id=831>https://www.mk.gov.lv/content/ministru-kabineta-diskusiju-dokumenti |
| 3. | Sabiedrības līdzdalības rezultāti | Par Ministru kabineta tīmekļvietnē www.mk.gov.lv un Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts tehniskās uzraudzības aģentūra |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Kuksins 67027636

peteris.kuksins@zm.gov.lv